Source: http://docplayer.ro/166214443-Legea-organiz%C4%83rii-%C5%9Fi-exercit%C4%83rii-profesiei-de-avocat-explica%C8%9Bii-teoretice-%C5%9Fi-practice-articolele-1-28.html
Timestamp: 2020-02-27 17:15:05+00:00
Document Index: 31010467

Matched Legal Cases: ['Articolul 1', 'Articolul 1', 'Articolul 1', 'ARTICOLUL 1', 'Articolul 1', 'Articolul 1']

Legea organizării şi exercitării profesiei de avocat. Explicații teoretice şi practice (articolele 1 28) - PDF Descărcare gratuită
Download "Legea organizării şi exercitării profesiei de avocat. Explicații teoretice şi practice (articolele 1 28)"
1 Ştefan NAUBAUER Legea organizării şi exercitării profesiei de avocat. Explicații teoretice şi practice (articolele 1 28) Universul Juridic Bucureşti
2 Editat de S.C. Universul Juridic S.R.L. Copyright 2013, S.C. Universul Juridic S.R.L. Toate drepturile asupra prezentei ediţii aparţin S.C. Universul Juridic S.R.L. Nicio parte din acest volum nu poate fi copiată fără acordul scris al S.C. Universul Juridic S.R.L. NICIUN EXEMPLAR DIN PREZENTUL TIRAJ NU VA FI COMERCIALIZAT DECÂT ÎNSOŢIT DE SEMNĂTURA ŞI ŞTAMPILA EDITORULUI, APLICATE PE INTERIORUL ULTIMEI COPERTE. Descrierea CIP a Bibliotecii Naţionale a României NAUBAUER, ŞTEFAN Legea organizării şi exercitării profesiei de avocat : explicaţii teoretice şi practice : (articolele 1-28) / Ştefan Naubauer. - Bucureşti : Universul Juridic, 2013 Bibliogr. ISBN (498) REDACŢIE: tel./fax: tel.: DEPARTAMENTUL tel.: ; DISTRIBUŢIE: fax: COMENZI ON-LINE, CU REDUCERI DE PÂNÅ LA 15%
3 Articolul 1 Despre autor 5 Ștefan Naubauer a obținut licența în științe juridice la Facultatea de Drept a Universității din București (2002), absolvind ulterior cursuri postuniversitare de specializare (Instituții constituționale și instituții politice, 2003), master (Drept social român și european, 2005) și doctorat (Dreptul muncii, 2011). Și a început activitatea didactică în învățământul juridic superior în anul 2003, fiind în prezent lector universitar la Facultatea de Drept a Universității Nicolae Titulescu din București, titular al disciplinei Organizarea profesiilor liberale în cadrul programului de master Carieră judiciară. Din ianuarie 2004 este avocat pledant, membru al Baroului București, specializat în litigii de muncă. Din anul 2005 este formator al Institutului Național pentru Pregătirea și Perfecționarea Avocaților (I.N.P.P.A.), titular la disciplina Organizarea și exercitarea profesiei de avocat. În anul 2010 a fost atestat ca formator al Institutului Notarial Român. A îndeplinit funcția de director executiv adjunct al I.N.P.P.A. ( ), fiind în prezent șeful Departamentului de Studii, Cercetări Juridice și Cooperare Internațională al acestui institut. A fost redactor șef al revistei Pandectele Române ( ). Din anul 2005 este redactor șef adjunct al Revistei Române de Dreptul Muncii. În același an a fondat împreună cu alți avocați Buletinul I.N.P.P.A., revistă pe care o conduce în prezent în calitate de redactor șef. A publicat, ca autor sau în coautorat, peste 50 de studii, articole și note de jurisprudență. Între lucrările sale cu caracter monografic s au remarcat Comentariile noului cadru legal privind profesia de avocat (Editura Universul Juridic, Bucureşti, 2004, publicată în coautorat cu Tiberiu Savu) și Raporturile de muncă în cooperația meșteșugărească (Editura Universul Juridic, Bucureşti, 2012).
4 Articolul 1 Cuvânt introductiv 7 În urmă cu aproape un deceniu am început documentarea pentru prima analiză cu caracter monografic *) ce a avut ca obiectiv comentarea modificărilor aduse Legii nr. 51/1995 prin Legea nr. 255/2004. La scurt timp de la publicare, această lucrare s a bucurat de atenția juriștilor preocupați de aprofundarea și înțelegerea problemelor de interpretare în legătură cu aplicarea legii avocaților, fiind inclusă din anul 2005 în bibliografia examenului de definitivare în profesia de avocat. După publicarea mai multor studii și articole în perioada , am redactat un alt material amplu, care a fost de asemenea bine primit de practicieni, vizând aspectele de noutate reglementate prin Legea nr. 270/2010, în urma eșecului normativ al O.U.G. nr. 159/2008. Motivul care m a determinat să scriu lucrarea de față se întemeiază pe realitatea că, de la momentul adoptării și până în prezent, Legea nr. 51/1995 nu a fost încă analizată sistematic, prin prisma modificărilor intervenite în timp asupra dispozițiilor sale. Această ediție cuprinde, într o abordare sintetică din perspectivă teoretică, dar mai ales practică, comentarea primelor 28 de articole din legea avocaților. Prin prisma conexiunilor dintre texte, am explicat însă și reglementarea existentă în alte articole din lege, cu scopul de a facilita înțelegerea lor coroborată, inclusiv prin raportare la prevederile Statutului profesiei de avocat. Sunt astfel tratate cu observarea doctrinei relevante, a jurisprudenței și a deciziilor interpretative adoptate de Consiliul Uniunii Naționale a Barourilor din România majoritatea aspectelor importante reglementate de Legea nr. 51/1995: principiile fundamentale, activitățile realizate de avocați, formele și modalitățile de exercitare a profesiei, situația avocaților străini, nedemnitățile, incompatibilitățile, interdicțiile, primirea în profesie, stagiul profe *) Comentariile noului cadru legal privind profesia de avocat, carte publicată la aceeaşi prestigioasă editură Universul Juridic, în anul 2004.
5 8 LEGEA ORGANIZĂRII ŞI EXERCITĂRII PROFESIEI DE AVOCAT sional, dobândirea calității de avocat definitiv, dreptul avocaților de a pune concluzii, îndatoririle avocaților privind formarea profesională inițială și pregătirea lor continuă, tabloul avocaților, exercitarea ilegală a avocaturii, suspendarea și încetarea calității de avocat. Am convingerea că, prin abordarea interprofesională, lucrarea va fi utilă nu doar avocaților, ci și altor practicieni ai dreptului magistrați, executori judecătorești, notari publici, consilieri juridici. În egală măsură, explicarea textelor de lege va folosi și celor care se pregătesc în vederea susținerii examenelor de admitere și definitivare în avocatură. În fine, referitor la criticile pe care le am adus anumitor aspecte, îmi exprim speranța ca acestea să fie receptate în mod constructiv și să constituie un bun prilej de reflecție pentru cei aflați, la un moment dat, în poziția de a decide la nivel parlamentar sau infraparlamentar asupra reglementării celei mai importante profesii juridice liberale a tuturor timpurilor. Autorul
6 Articolul 1 9 Capitolul I DISPOZIŢII GENERALE ARTICOLUL 1 (1) Profesia de avocat este liberă şi independentă, cu organizare şi funcţionare autonome, în condiţiile prezentei legi şi ale statutului profesiei. (2) Profesia de avocat se exercită numai de avocaţii înscrişi în tabloul baroului din care fac parte, barou component al Uniunii Naţionale a Barourilor din România, denumită în continuare U.N.B.R. (3) Constituirea şi funcţionarea de barouri în afara U.N.B.R. sunt interzise. Actele de constituire şi de înregistrare ale acestora sunt nule de drept. Nulitatea poate fi constatată şi din oficiu. EXPLICAŢII: 1. Primul alineat al art. 1 din Legea nr. 51/1995 pentru organizarea şi exercitarea profesiei de avocat 1 (în continuare, 1 Republicată în M. Of. nr. 98 din 7 februarie 2011, în temeiul art. VI din Legea nr. 270/2010 privind modificarea şi completarea Legii nr. 51/1995 pentru organizarea şi exercitarea profesiei de avocat, publicată în M. Of. nr. 872 din 28 decembrie 2010, dându-se textelor o nouă numerotare. Legea a fost ulterior modificată prin O.U.G. nr. 10/2011 privind abrogarea alin. (8) al art. 39 din Legea nr. 51/1995 pentru organizarea şi exercitarea profesiei de avocat (publicată în M. Of. nr. 113 din 14 februarie 2011); Legea nr. 71/2011 pentru punerea în aplicare a Legii nr. 287/2009 privind Codul civil (publicată în M. Of. nr. 409 din 10 iunie 2010); Legea nr. 76/2012 pentru punerea în aplicare a Legii nr. 134/2010 privind Codul de procedură civilă (publicată în M. Of. nr. 365 din 30 mai 2012), modificată prin O.U.G. nr. 4/2013 (publicată în M. Of. nr. 68 din 31 ianuarie 2013).
7 10 LEGEA ORGANIZĂRII ŞI EXERCITĂRII PROFESIEI DE AVOCAT Legea) consacră principiile libertăţii, independenţei şi autonomiei exercitării profesiei de avocat 2. Legea utilizează sintagma de profesie liberă, prin care se înţelege profesia exercitată de o persoană pe cont propriu, fără a fi angajată permanent într-o instituţie sau întreprindere 3. Este locul să subliniem însă faptul că o caracteristică esenţială a avocaturii este aceea că ea reprezintă şi o profesie liberală 4, în sensul că depinde de un ordin, de un organism profesional, remunerarea în cadrul său neavând caracter comercial 5. De altfel, însăşi Curtea Constituţională a considerat fundamental principiul potrivit căruia profesia de avocat este o profesie liberală şi independentă (s.n.) 6. Statutul profesiei de avocat 7 (în continuare, Statutul) declară la art. 6 alin. (1) că libertatea şi independenţa profesiei de avocat sunt principii în baza cărora avocatul promovează şi apără drepturile, libertăţile şi interesele legitime ale clienţilor, aceste principii definind statutul profesional al avocatului şi garantând activitatea sa profesională. Independenţa profesiei de avocat, ce presupune organizarea şi funcţionarea ei în afara oricărei imixtiuni din partea statului 8, nu 2 A se vedea Şt. Naubauer, Principiile fundamentale ce guvernează exercitarea profesiei de avocat în România, în Pandectele Române nr. 4/2010, pp. 66 şi A se vedea Dicţionarul explicativ al limbii române, Academia Română, Institutul de lingvistică Iorgu Iordan, Ed. Univers Enciclopedic, Bucureşti, 1998, p A se vedea Fl.A. Baias, Principiile profesiei de avocat în lumina dispoziţiilor Legii nr. 51/1995, în Dreptul nr /1995, p A se vedea Le petit Larousse, Paris, 1994, p A se vedea Decizia nr. 45/1995 cu privire la constituţionalitatea unor prevederi din Legea pentru organizarea şi exercitarea profesiei de avocat (publicată în M. Of. nr. 90 din 12 mai 1995). 7 Publicat în M. Of. nr. 898 din 19 decembrie 2011, cu modificările şi completările ulterioare. 8 A se vedea Fl.A. Baias, Principiile profesiei de avocat în lumina dispoziţiilor Legii nr. 51/1995, loc. cit., pp. 29 şi 32.
8 Articolul 1 trebuie confundată însă cu independenţa avocatului 9, aceasta din urmă decurgând din cea dintâi 10. Conform art. 4 alin. (1) din Statut, profesia de avocat este organizată şi funcţionează în baza principiului autonomiei şi descentralizării, în condiţiile prevăzute de Lege şi Statut. În ceea ce priveşte condiţiile prevăzute de Lege, art. 1 alin. (1) se coroborează cu dispoziţiile art. 49 alin. (1), conform cărora profesia de avocat este organizată şi funcţionează în baza principiului autonomiei, în limitele competenţelor prevăzute în această lege, precum şi cu dispoziţiile art. 50 alin. (2) care prevăd că baroul are personalitate juridică, patrimoniu şi buget propriu 11. În mod corespondent, Statutul stabileşte, la art. 62, că independenţa profesiei, autonomia baroului şi exercitarea liberă a profesiei de avocat nu pot fi îngrădite sau limitate prin actele autorităţilor administraţiei publice, ale Ministerului Public sau ale altor autorităţi, decât în cazurile şi în condiţiile expres prevăzute de lege. Organizarea avocaturii este reglementată într-o structură şi cu o administrare proprii în cadrul U.N.B.R. 12, distincte atât faţă de aparatul statal, cât şi de alte profesii sau funcţii juridice (magistraţi, notari publici, consilieri juridici, executori judecătoreşti) 13. Din perspectiva organizării interne a profesiei de avocat pe baza principiului autonomiei, am arătat cu altă ocazie 14 că reforma esenţială adusă de Legea nr. 255/ a constat în 11 9 Ibidem, p A se vedea infra, explicaţiile aferente art. 2 alin. (1) din Lege. 11 A se vedea şi art. 63 alin. (1) coroborat cu art. 64 alin. (1) din Statut. 12 A se vedea I. Leş, Organizarea sistemului judiciar românesc. Noile reglementări, Ed. All Beck, Bucureşti, 2004, p. 230; L. Dănilă, Organizarea şi exercitarea profesiei de avocat, ed. a II-a, Ed. C.H. Beck, Bucureşti, 2008, p A se vedea Fl.A. Baias, Principiile profesiei de avocat în lumina Legii nr. 51/1995, loc. cit., p T. Savu în T. Savu, Şt. Naubauer, Comentariile noului cadru legal privind profesia de avocat, Ed. Universul Juridic, Bucureşti, 2004, p Legea nr. 255/2004 privind modificarea şi completarea Legii nr. 51/1995 pentru organizarea şi exercitarea profesiei de avocat a fost publicată în M. Of. nr. 559 din 23 iunie 2004.
9 12 LEGEA ORGANIZĂRII ŞI EXERCITĂRII PROFESIEI DE AVOCAT sporirea autonomiei organizatorice şi decizionale a baroului şi în crearea unei structuri instituţionale la nivel naţional (U.N.B.R.), în cadrul căreia interesele barourilor să fie apărate şi reglementate mai eficient. Existenţa unei uniuni a barourilor se impune şi în condiţiile descentralizării activităţii acestora, pentru asigurarea soluţionării unitare a problemelor legate de profesie, aspect ce nu s-ar putea realiza în absenţa unei asemenea structuri la nivel naţional Alin. (2) şi (3) ale art. 1 din Lege consacră principiul legalităţii exercitării profesiei de avocat 17. Avocatura este o profesie reglementată 18 în principal de Legea specială şi Statut, fiind totodată aplicabile şi alte acte normative care fac referire la organizarea şi exercitarea sa, o menţiune aparte cuvenindu-se a fi făcută în legătură cu Codul deontologic al avocaţilor din Uniunea Europeană Şt. Naubauer, în T. Savu, Şt. Naubauer, Comentariile noului cadru legal privind profesia de avocat, op. cit., p A se vedea Şt. Naubauer, Principiile fundamentale ce guvernează exercitarea profesiei de avocat în România, loc. cit., pp Conform art. 3 alin. (1) lit. a) din Directiva 2005/36/CE a Parlamentului European şi a Consiliului din 7 septembrie 2005 privind recunoaşterea calificărilor profesionale (publicată în J.O. nr. L 255 din 30 septembrie 2005, pp ), prin profesie reglementată se înţelege o activitate sau un ansamblu de activităţi profesionale al căror acces, exercitare sau una dintre modalităţile de exercitare este condiţionată, direct sau indirect, în temeiul unor acte cu putere de lege şi acte administrative, de posesia anumitor calificări profesionale. 19 Codul deontologic al avocaţilor din Uniunea Europeană a fost adoptat în Sesiunea Plenară din data de 28 octombrie 1998 şi ulterior modificat în Sesiunile Plenare ale Consiliului Barourilor Uniunii Europene (CCBE) din 28 noiembrie 1998, 6 decembrie 2002 şi 19 mai În aplicarea Hotărârii Congresului avocaţilor din iunie 1999, prin Decizia nr din 27 octombrie 2007 a Comisiei permanente a U.N.B.R. (publicată pe site-ul Codul deontologic al avocaţilor din Uniunea Europeană se aplică în România ca fiind şi Codul deontologic al avocatului român, de la data de 1 ianuarie 2007 (în continuare, Codul deontologic).
10 Articolul 1 Pe această bază, conform art. 1 alin. (2) din Lege 20, coroborat cu art. 3 alin. (2) şi (4) din Statut, pot exercita în mod legal avocatura doar persoanele care au calitatea de avocat şi sunt înscrise pe tabloul baroului 21 din care fac parte, fiind interzisă exercitarea oricărei activităţi specifice profesiei de către o persoană fizică ce nu are calitatea de avocat înscris într-un barou şi pe tabloul avocaţilor sau de către o altă persoană juridică, cu excepţia societăţii profesionale de avocaţi cu răspundere limitată 22. Potrivit art. 3 alin. (3) din Statut, un avocat nu poate fi înscris decât într-un singur barou. În temeiul art. 1 alin. (2) coroborat cu art. 60 alin. (1), (2), (4) şi (5) din Lege, precum şi cu art. 5 alin. (2) şi (3) din Statut, toate barourile din România, legal constituite, sunt membre de drept ale Uniunii Naţionale a Barourilor din România (U.N.B.R.) persoană juridică de interes public, înfiinţată prin lege şi declarată unică succesoare a Uniunii Avocaţilor din România 23. În contextul unui necesar punct de vedere referitor la problema de a şti dacă în cazul barourilor organizate în temeiul Legii se impune parcurgerea unor formalităţi speciale de autorizare şi înregistrare de către autorităţile competente, s-a subliniat că ( ) baroul a fost, este şi va rămâne o asociere Astfel cum a fost modificat prin Legea nr. 255/2004 (a se vedea Şt. Naubauer, în T. Savu, Şt. Naubauer, Comentariile noului cadru legal privind profesia de avocat, op. cit., pp. 11 şi 12). 21 Anticipând reglementarea propriu-zisă a organizării profesiei, art. 5 alin. (1) din Statut prevede că în fiecare judeţ şi în municipiul Bucureşti există şi funcţionează, în temeiul Legii, un singur barou, persoană juridică de interes public, constituit din toţi avocaţii înscrişi pe tabloul avocaţilor, care au sediul profesional principal în localităţile de pe raza acestuia. Iar conform art. 50 alin. (1) teza I din Lege, baroul este constituit din toţi avocaţii dintr-un judeţ sau din municipiul Bucureşti. A se vedea şi infra, explicaţiile aferente art. 24 din Lege. 22 A se vedea dispoziţiile art. 113 din Lege şi infra, explicaţiile aferente art. 6 din Lege. 23 Uniunea Avocaţilor din România a fost înfiinţată prin art. 71 alin. (1) din Legea pentru organizarea şi unificarea corpului de advocaţi din 1923 (Decretul nr. 610/1923 publicat în M. Of. nr. 251 din 25 februarie 1923), ca organ general al barourilor avocaţilor din România, cu personalitate juridică.